**ЦЕНТРАЛНА БАНКА**

**БОСНЕ И ХЕРЦЕГОВИНЕ**

Број: УВ-122-01-1-98/18 ДС

Сарајево, 29.11.2018. године

На основу члана 2. став (3) тачка ц), члана 7. став (1) тачка б) и члана 70. Закона о Централној банци Босне и Херцеговине („Службени гласник БиХ“, 1/97, 29/02, 08/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине на 14. сједници одржаној 29.11.2018. године доноси

**Одлуку о измјенама и допунама**

**Одлуке о Јединственом регистру рачуна пословних субјеката у Босни и Херцеговини**

**Члан 1.**

У Одлуци о Јединственом регистру рачуна пословних субјеката у Босни и Херцеговини („Службени гласник БиХ“, бр. 64/18) у члану 7. ставови (3) и (4) мијењају се и гласе:

„(3) У случају престанка важења дозволе за рад банке, банка је дужна послати податке из члана 5. тачке 14. ове одлуке за све рачуне које је доставила у ЈРР како би коначан статус свих рачуна те банке у ЈРР био статус U.

(4) Уколико банка не поступи у складу са ставом (3) овог члана, Централна банка ће у року од 60 дана од датума пријема акта надлежног органа о престанку рада банке или од њега овлаштеног лица у ЈРР извршити одговарајуће промјене како би коначан статус свих рачуна те банке у ЈРР био статус U.“

**Члан 2.**

(1) У члану 8. у тачки а) иза ријечи „интернета“ ставља се зарез и брише се слово „и“, а у тачки б) иза ријечи „извјештаја“ брише се тачка и додаје се слово „и“.

(2) У члану 8. додаје се нова тачка ц) која гласи:

„ц) преузимањем базе података.“

**Члан 3.**

Иза члана 12. додаје се нови члан 12а. који гласи:

„Члан 12а.

(Преузимање базе података)

„(1) Централна банка и агенције за банкарство имају право преузимања (downloada) базе података из ЈРР без накнаде.

(2) На основу поднесеног писаног захтјева с образложењем, Централна банка ће банци, као резервни начин размјене података, омогућити преузимање (download) базе података из ЈРР без накнаде.

(3) На основу поднесеног писаног захтјева с образложењем, гувернер Централне банке може посебним актом институцијама, органима управе и јединицама локалне самоуправе одобрити преузимање (download) базе података без накнаде.

(4) На основу поднесеног писаног захтјева с образложењем, гувернер Централне банке може посебним актом осталим корисницима података одобрити преузимање (download) базе података уз накнаду у износу утврђеном прописом Централне банке о утврђивању тарифе накнада за услуге Централне банке.“

**Члан 4.**

У прилогу Одлуке о Јединственом регистру рачуна пословних субјеката у Босни и Херцеговини – „Захтјев за издавање извјештаја из Јединственог регистра рачуна пословних субјеката у Босни и Херцеговини“ број „703815“ замијењује се бројем „703851“.

**Члан 5.**

(1) Ова одлука ступа на снагу осмог дана од дана објављивања у “Службеном гласнику БиХ”, а примјењиваће се од 01.01.2019. године.

(2) Ова одлука ће се објавити и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

Предсједавајући

Управног одбора Централне банке

Босне и Херцеговине

ГУВЕРНЕР

др Сенад Софтић